geskiedenis | Om te probeer verstaan
Tag Archives: geskiedenis
Tagged geskiedenis, Jesus, Kersfees
Kruistogte, Inkwisisies en feite
Posted on Desember 19, 2009 by Retha Faurie | 29 Kommentaar
Het jy al ooit 1984 van George Orwell gelees? Dit gaan oor 'n neerdrukkende wêreld waarin mense heeltyd dopgehou word- en waar geskiedenis die heeltyd herskryf word om die regeerders se doelwitte te pas. Die wêreld van 1984 is (dankie tog) fiksie. Maar tot watter mate word geskiedenis wel verdraai om regeerders se doelwitte te pas? Karl Marx het byvoorbeeld gesê:
Die eerste oorlogsveld is om die geskiedenis te herskryf.
Peter Hammond reken dat mense inderdaad baie besig is om geskiedenis te herskryf en feite te verdraai. Hy kyk veral na detail oor die Christendom en Christendom se geskiedenis.
As ingeligte Christen het jy seker al gehoor: "Hoe kan jy 'n gelowige wees as Christene verantwoordelik was vir die kruistogte, die inkwisisie, of watter nare ding ookal?" Die kanse is goed dat die persoon wat jou daardie vraag vra, 'n verkeerde indruk het van die inkwisisie of kruistogte. Die vraag is natuurlik eerstens nie vreeslik relevant nie. Mens meet nie of iets waar is aan hoe goed voorstanders daarvan hulle gedra nie. Heelwat mense wat glo dat Parys die hoofstad van Frankryk is het hulle al wangedra, maar Parys bly die hoofstad van Frankryk.
Maar dit is ook so dat mens wel 'n boom aan sy vrugte kan meet. Daarom, as dit waar sou wees dat ons geloof die vernaamste oorsaak was van oorlog, konflik en bloedvergieting, sou dit wel iets teen ons gesê het. Dit is egter nie so dat Christenskap 'n vername oorsaak is van sulke dinge nie.
Die meeste mense se persepsie oor die Kruistogte en Inkwisisie grootliks 'n mite. Die kruistogte was byvoorbeeld die eerste keer wat die Christen-wêreld terugbaklei het nadat Moslems vir meer as 400 jaar hulle grondgebied afgeneem het. En die Spaanse inkwisisie het vir gemiddeld 9 sterftes per jaar gesorg,* teenoor SA misdadigers se 66 per dag**. Die Suid Afrikaanse samelewing is dus per jaar 268 955 % (tweehonderd-agt-en-sestig-duisend-negehonderd-vyf-en-vyftig persent) so gevaarlik as wat die Spaanse inkwisisie was!
Vir Peter Hammond se samevatting oor die Kruistogte, lees hier. Hier is 'n aanhaling daaruit:
The crusaders were reacting to over four centuries of relentless Islamic Jihad, which had wiped out over 50% of all the Christians in the world and conquered over 60% of all the Christian lands on earth – before the crusades even began. … Many of the towns in the Middle East welcomed the crusaders as liberators…
Vir Hammond se gedeelte oor die inkwisisie, lees hier. Hy vertel -met historiese bewyse – dat Christene eintlik onder die slagoffers van die Inkwisisie was. Hy vertel dat die Bybel in Engels op hulle lys van verbode boeke was, dat mense vervolg was, volgens transkripsies van inkwisisieverhore, oor hulle Bybel gelees of in die Heilige Gees geglo het. (Vox Day benader die Inkwisisie uit 'n ander hoek in sy boek. In hoofstuk XII vertel hy watter provokasie-'n provokasie met meer sterftes as die Inkwisisie self- tot die inkwisisie gelei het en hoe die waarheid oor die inkwisisie anders lyk as die mites. Om hom aan te haal, vetdruk myne:
While historians such as Henry Kamen pronounce themselves baffled as to what could have provoked the Spanish crown, the most likely impetus was that on July 28, three months before Ferdinand・s decision to appoint the two inquisitors, a Turkish fleet led by Gedik Ahmed Pasha attacked the Aragonese city of Otranto. Otranto fell on August 11 and more than half of the city・s 20,000 people were slaughtered during the sack of the city. The archbishop was killed in the cathedral, and the garrison commander was killed by being sawed in half alive, as was a bishop named Stephen Pendinelli. But the most infamous event was when the captured men of Otranto were given the choice to convert to Islam or die; 800 of them held to their Christian faith and were beheaded en masse at a place now known as the Hill of the Martyrs.
The Turkish fleet then went on to attack the cities of Vieste, Lecce, Taranto, and Brindisi, and destroyed the great library at the Monastero di San Nicholas di Casole, before returning to Ottoman territory in November.
It is one of the great ironies of history that three times more people died in the forgotten event that almost surely inspired the Spanish Inquisition than died in the famous flames of the inquisition itself. )
Peter Hammond het ook die geskiedenis van die slag van Bloedrivier nagegaan. Hier gesels hy tweedens oor slawerny en eerstens oor die oorlog oor akkurate geskiedenis. My gunsteling is sy stuk oor Jesus se invloed op die wêreld. Dankie, Dr. Hammond. Jy laat ons beslis in 'n meer ingeligte posisie om vyande van die Christendom te antwoord.
* Vox Day, The Irrational Atheist, bl. 219
**In die eerste 8 jaar van die ANC se bewind was daar amptelik 24 206 moorde per jaar. Volgens interpol was dit byna dubbel soveel- 47 882 per jaar. Dis 66-131 moorde per dag, maar die laer syfer is vir berekeninge hier gebruik.
Tagged attie-karate, geskiedenis, Jesus, statistiek, waarheid
Die olifant kan praat
Posted on Julie 6, 2009 by Retha Faurie | 1 comment
Eendag, so lui die ou legende en John Godfrey Saxe se gedig, het 'n klompie blindes aan 'n olifant gevoel.
Die een het aan die stert gevat, en gesê dat hy 'n toutjie beethet. Nog een het 'n poot omhels, en beweer dat die voorwerp voor hulle 'n boomstam is. Die een wat die slurp bevoel het, kon sweer dit was 'n slang. Vir die een wat 'n tand aangeraak het, was die ding spies-agtig. Eers toe hulle saam gesels, besef hulle hierdie ding het 4 dik boomstamme(bene) onderaan, en 'n toutjie agter, én spies-agtige uitsteeksels, ens.
Baie mense sê dat dit is hoe geloof in God werk: Ons moet maar elkeen volgens sy eie belewenisse en ander s'n die waarheid uitwerk. Soos een persoon beweer:
"All conceptions of the inconceivable are equal." In attempting to write about the nature of God, the prime-mover of all existence is either an exercise in humility or one of futility. Those who speak about the ineffable with absolute certainty, have nothing to say."
Maar daar is iets wat die prentjie, in die Christen se wêreldbeeld, heeltemal verander. Dalk is ons steeds, by wyse van spreke, blindes wat saam die olifant voel, maar ons olifant kan praat. Ons olifant vertel self: "Daardie 'slang' is die slurp aan my voorkant. Daardie goed wat jy vir boomstamme aansien, is my bene." Ons glo dat God in die geskiedenis aan mense verskyn het. Hy het lewendig geword, en as mens verskyn in Judea in die eerste eeu. Hy is gekruisig onder 'n werklike persoon van daardie tyd. Hy het historiese rekords van sy bestaan gelos. Trouens, sy dood, sy leë graf en sy volgelinge se belewenisse met hom na sy opstanding is van die bes bewese geskiedkudige feite van die antieke tyd.
Hierdie man, só bely ons, was (en is) God self. Hy is nie net nog 'n blinde aardling wat die geloofs-"olifant" bevoel nie. Jesus se boodskap was heel dikwels net: "Kom na my" of "Volg my." Want Hy is God. Hy het sonde vergewe, en vertel dat Hy alle gesag het in die hemel en op aarde. Hy het beweer dat Hy die begin en die einde was, en dat Hy die enigste weg na God was. Toe hy gevra is om te bewys op watter gesag hy doen wat Hy doen en sê wat Hy sê, het Hy vertel dat Hy uit die dood sal opstaan- wat Hy toe gedoen het.
Hoe weet ek dat die Christendom waar is? Waarom beweer ek dat God nie die Onverstaanbare is, waarvan een konsep ewe goed as die volgende is nie? Want God self het aarde toe gekom en met ons kom praat. Ander godsdienste het ook profete. Profete is maar, soos ek en jy, voelers aan die olifant. (Party van hulle het sekerlik aan meer van God "gevoel" as ons, terwyl party aan iets anders gevoel het en gedink het hulle voel God.) Maar een Individu in die geskiedenis het 'n groot deel van die wêreldbevolking deur baie eeue oortuig hy is self God. In Sy Naam is daar meer hospitale, skole en kinderhuise opgerig as enige ander naam. Party skeptici reken dat die verskillende gelowe maar net 'n geval is van om een "primitiewe feëverhaal" bo 'n ander te kies. Maar Jesus is 'n werklike historiese karakter waarvan talle bronne bestaan. Wat ookal ander gelowe is, Jesus se lewe, boodskap, sterwe en leë graf val in 'n klas van hulle eie. Die olifant kan praat. God self het, in die vorm van Jesus, vir ons kom sê hoe om te lewe, en wat anderkant die graf wag.